Dezerto Karakum

Karakum, anke Kara-kum esas granda dezerto en central Azia. Lua nomo signifikas "nigra sablo" en Turkika lingui. Ol kovras 350 mil km², e cirkume 70% del teritorio di Turkmenistan, kun mikra parto en Kazakstan. Che Karakum jacas famoza kratero nomizita Darvaza havanta 70 kilometri di diametro e profundajo di cirkume 20 metri. Ol formacesis per krulado di kaverno en zono ube existas granda jaceyo di naturala gaso. La gaso komencis brular posible dum la yari 1960a, e til nun ne esis posibla extingar la fairo. Pro la varmega temperaturi de la duranta fairo, la kratero surnomizesis la "pordo dil inferno".